Հավելված

Հայաստանի Հանրապետության սննդամթերքի

անվտանգության տեսչական մարմնի ղեկավարի

2023 թվականի հուլիսի 12–ի N 1498-Ա հրամանի

**ԾՐԱԳԻՐ**

**ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄՆԻ ՍԱՀՄԱՆԱՅԻՆ ՀՍԿԻՉ ԿԵՏԵՐԻ ՀԱՄԱԿԱՐԳՄԱՆ ԲԱԺՆՈՒՄ**

**ՓՈՐՁԱԳԵՏԻ ԿՈՂՄԻՑ ԿՈՆԿՐԵՏ ՀԱՆՁՆԱՐԱՐԱԿԱՆՆԵՐԻ**

**ԻՐԱԿԱՆԱՑՄԱՆ ԱՇԽԱՏԱՆՔՆԵՐԻ**

Սննդամթերքի անվտանգության տեսչական մարմնի (այսուհետ՝ Տեսչական մարմին) կողմից իրականացված պետական վերահսկողության շրջանակներում, «Սննդամթերքի անվտանգության պետական վերահսկողության» օրենքի 15-րդ և 16-րդ հոդվածների համաձայն, նախորդող տարիների ընթացքում ներմուծվող սննդամթերքի և կենդանական ծագման մթերքի զննման և ուղեկցող փաստաթղթերին համապատասխանության որոշման ու հաշվառման, ինչպես նաև լաբորատոր փորձաքննությունների համար վճարների մասով գոյացրել են պարտավորություններ, որոնց հիմքերի ճշգրտման նպատակով նպատակահարմար է աշխատանքներում ներգրավել փորձագետ (այսուհետ՝ Փորձագետ)։

Փորձագետն, առկա հնարավորությունների շրջանակներում, իրականացնում է գոյացած պարտավորությունների հիմքերի վերհանում, վերլուծություն, վերջինիս արդյունքների հիման վրա ներկայացնում է առաջարկություններ։

Ուսումնասիրում է Տեսչական մարմնի կողմից ներմուծվող սննդամթերքի փորձաքննություն կատարած կազմակերպությունների հետ կնքված փորձաքննության ծառայությունների մատուցման շրջանակային համաձայնագրերը, ինչպես նաև կազմակերպությունների կողմից դուրս գրված հարկային հաշիվները և հանձնման-ընդունման արձանագրությունները։ Ուսումնասիրության արդյունքում անհամապատասխանությունների կամ այլ խնդիրների հայտնաբերման դեպքում ներկայացնում է մանրամասն տեղեկատվություն, ինչպես նաև առաջարկություն խնդրի կանոնակարգման վերաբերյալ։

Փորձագետը սույն ծրագրով կատարման ենթակա աշխատանքներն իրականացնում է մեկ տարի ժամկետով։

Փորձագետի կողմից կատարված աշխատանքների արդյունքում առաջադրված խնդիրները պետք է ստանան ամբողջական լուծում։

Փորձագետի աշխատանքը գնահատվում է ըստ փուլերի՝ երեք ամիսը մեկ և ամփոփիչ   
փուլ: Աշխատանքը գնահատվում է երեք ամիսը մեկ ներկայացված   
հաշվետվությունների հիման վրա, կատարած աշխատանքի արդյունքը գնահատվում է բավարար, լավ կամ գերազանց:

Սույն ծրագրի իրականացման համար փորձագետը պետք է ունենա՝

* Բարձրագույն կրթություն
* Հանրային ծառայության առնվազն երկու տարվա ստաժ
* Համակարգչով աշխատելու ունակություն
* Հայաստանի Հանրապետության Սննդամթերքի անվտանգության պետական վերահսկողության մասին օրենքի իմացություն։